Ministru kabineta noteikumu projekta

„Grozījumi Ministru kabineta 2017. gada 23. maija noteikumos Nr. 264 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām””

sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Saskaņā ar Ministru kabineta 2017. gada 23. maija noteikumu Nr. 264 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām” (turpmāk – noteikumi Nr. 264) 18. punktu Profesiju klasifikatoru aktualizē pēc nepieciešamības.Tā kā Labklājības ministrija ir saņēmusi priekšlikumus Profesiju klasifikatora aktualizēšanai, Labklājības ministrijai jāizstrādā grozījumi noteikumos Nr. 264. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Profesiju klasifikators veidots, adaptējot Starptautiskās Darba organizācijas izstrādāto un 2008. gada martā pieņemto Starptautisko standartizēto profesiju klasifikāciju „International Standard Classification of Occupations (ISCO-08)” (turpmāk – ISCO-08).Profesiju klasifikators patlaban ir noteikts ar noteikumiem Nr. 264 un to 18.punkts paredz Profesiju klasifikatora aktualizēšanu, Labklājības ministrijai saņemot priekšlikumus no publisko tiesību subjektiem un privāto tiesību subjektiem.Tādējādi Labklājības ministrija izstrādāja Ministru kabineta noteikumu projektu „Grozījumi Ministru kabineta 2017. gada 23. maija noteikumos Nr. 264 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām”” (turpmāk – noteikumu projekts), kurā iestrādāti priekšlikumi esošā Profesiju klasifikatora aktualizēšanai.Noteikumu projekta pielikumā „Profesiju klasifikators” ir labotas tehniskas kļūdas, precizēti profesiju atsevišķo grupu apraksti un pamatuzdevumi, svītrotas profesijas, iekļautas jaunas profesijas un to profesiju pamatuzdevumi, tai skaitā Profesiju klasifikatorā atkal iekļauta viena iepriekš no Profesiju klasifikatora svītrota profesija, kas ir nepieciešama darba tirgū.Priekšlikumi par jaunu profesiju iekļaušanu, esošo profesiju nosaukumu izmaiņām, profesiju svītrošanu sniegti anotācijas pielikumā tabulas veidā.Noteikumu Nr.264 mērķis ir noteikt Profesiju klasifikatoru – sistematizētu profesiju arodu, amatu, specialitāšu sarakstu, kas veidots, lai nodrošinātu starptautiskai praksei atbilstošu darbaspēka uzskaiti un salīdzināšanu.Profesiju klasifikatorā iekļautais termins „profesija” ir lietots saskaņā ar Darba likuma 40. panta otrās daļas 5. punktā noteikto, kur termins „profesija” tiek skaidrots kā arods, amats, specialitāte.Profesiju klasifikators attiecas uz darba tirgus jomu un darba tirgū ir, piemēram, vēlēti amati (likumdevēji), amatpersonu amati, vadītāju amati, speciālistu amati un profesijas, speciālistu un strādnieku profesiju specializācijas, strādnieku amati un profesijas, un amati, kuros personas profesionālā darbība ir uzskatāma par amatniecību.Profesijas nosaukums var sakrist ar ieņemamā amata nosaukumu, bet var būt arī, ka profesijas nosaukums nesakrīt ar ieņemamā amata nosaukumu, t.i., atbilstoši iegūtajai profesionālajai izglītībai un profesionālajai kvalifikācijai, persona var ieņemt vairākus profesijai atbilstošus amatus. |
| 3. | Projekta izstrādē iesaistītās institūcijas | Nav. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz darba devējiem un darba ņēmējiem. Saskaņā ar Centrālās statistikas pārvaldes veiktā Darbaspēka apsekojuma datiem, 2017. gadā 2. ceturksnī darba ņēmēju skaits bija 782,3 tūkst. un darba devēju skaits – 38,9 tūkst. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums neradīs finansiālas izmaksas un administratīvo slogu darbiniekiem un darba devējiem, jo komersanti un valsts iestādes sniedza priekšlikumus par jaunu profesiju iekļaušanu Profesiju klasifikatorā vai citām nepieciešamajām izmaiņām sakarā ar optimizācijas pasākumiem. Tātad darba devējiem ir nepieciešamas tādas profesijas, lai veiktu savu profesionālo darbību.Darba likuma 40. panta otrās daļas 5. punkts nosaka, ka darba līgumā norāda darbinieka arodu, amatu, specialitāti atbilstoši Profesiju klasifikatoram un vispārīgu nolīgtā darba raksturojumu.Ministru kabineta 2010. gada 7. septembra noteikumu Nr. 827 „Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” 8.4 punkts nosaka, ka darba devējs, reģistrējot katru darba ņēmēju Valsts ieņēmumu dienestā un sniedzot ziņas par darba ņēmējiem, kopš 2013. gada 1. jūlija vienlaikus norāda arī darba ņēmēja profesijas (aroda, amata, specialitātes) kodu atbilstoši Profesiju klasifikatoram.Tātad jau tagad darba devējiem ir jāsniedz informācija par darba ņēmēja profesijas nosaukumu un profesijas kodu, kas atbilst darba līgumā noteiktajai profesijai atbilstoši Profesiju klasifikatoram. To, ka, Profesiju klasifikators tiek papildināts ar jaunām profesijām (līdz ar to ar jauniem kodiem), nevar uzskatīt par darba devēja administratīvā sloga palielinājumu, jo, ja pašlaik šādas profesijas nav, tad par tādu nav slēgts arī darba līgums. Savukārt pēc jauno profesiju spēkā stāšanās, slēdzot darba līgumu par jauno profesiju, darba devējam, kā par jebkuru citu darba ņēmēja profesiju būs jāpaziņo Valsts ieņēmumu dienestam. Līdz ar to izmaiņas neattieksies uz tiem darba devējiem, kuri jau ir iesnieguši informāciju Valsts ieņēmumu dienestā.Saskaņā ar Ministru kabineta 2017.gada 3.janvāra noteikumu Nr.2 „Noteikumi par statistisko klasifikāciju sarakstu un tajā iekļauto statistisko klasifikāciju ieviešanas, uzturēšanas un publicēšanas kārtību” 5.3.apakšpunktu un pielikuma 32.punktu Labklājības ministrija, kura ir atbildīgā valsts institūcija par Profesiju klasifikatora ieviešanu, uzturēšanu un publicēšanu, Profesiju klasifikatoru izveido mašīnlasāmā formātā, nodrošinot tā publicēšanu ar eksporta iespēju, un saskaņā ar šo noteikumu 5.4. apakšpunktu nodrošina Profesiju klasifikatora elektroniskās versijas bezmaksas pieejamību vismaz TXT, CSV, XML un XLSX formātā. Pēc katras Profesiju klasifikatora aktualizācijas valsts institūcijas, kas izmanto Profesiju klasifikatoru savās datu bāzēs (piemēram, Valsts ieņēmumu dienests, Centrālā statistikas pārvalde), var lejupielādēt aktualizēto Profesiju klasifikatoru mašīnlasāmā formātā (TXT, CSV, XML un XLSX formātā), kas ir atrodams Labklājības ministrijas mājas lapā (adrese: <http://www.lm.gov.lv/text/80>). Tādējādi valsts iestādēm tas neradīs papildu izmaksas, jo Profesiju klasifikatora pieejamību nodrošina izstrādātās programmatūras. |
| 3. | Administratīvo izmaksu monetārs novērtējums | Saskaņā ar likuma „Par valsts sociālo apdrošināšanu” 21.panta pirmo daļu un 23.panta pirmo daļu un MK noteikumu Nr.827 33.punktu darba devējam elektroniski (aizpildot veidlapas – MK noteikumu Nr.827 2. un 3.pielikumu) katru mēnesi ir jāsniedz Valsts ieņēmumu dienestā informācija par darba ņēmēja darba ienākumiem un nodokļiem un nostrādāto stundu skaitu. Tad, ja mainās darba ņēmēja profesijas kods (noteikumu projektā 154 profesijām mainās kodi), darba devējs var iesniegt arī jaunu darba ņēmēja profesijas kodu (aizpildot veidlapas – MK noteikumu Nr.827 1.pielikuma ziņas par profesijas kodu).Darba devēju izmaksas, ko rada informācijas sniegšana Valsts ieņēmumu dienestam elektroniskā veidā, aizpildot MK noteikumu Nr.827 1.pielikuma ziņas par profesijas kodu aprēķinātas pēc formulas:C = (f x l) x (n x b), kurC – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l – laika patēriņš, kas nepieciešams, lai sagatavotu informāciju, kuras sniegšanu paredz projekts;n – subjektu skaits, uz ko attiecas projektā paredzētās informācijas sniegšanas prasības;b – cik bieži gada laikā projekts paredz informācijas sniegšanu.Provizorisks aprēķins:C = (5 euro (grāmatveža vidējā stundas tarifa likme) x 0,08 stundas) x (50 (nodarbināto skaits) x 1) = 20 euro. |
| 4. | Cita informācija. | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību akta projekti | Vienlaikus ar šiem noteikumiem jāizstrādā grozījumi Ministru kabineta 2009. gada 7. jūlija noteikumos Nr. 733 „Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai un valsts nodevu par valsts valodas prasmes pārbaudi” (turpmāk – MK noteikumi Nr.733), paredzot tajos noteikt valsts valodas prasmes līmeni un pakāpi tām jaunajām profesijām, ar kurām Profesiju klasifikators tiek papildināts (aktualizēts) ar šo noteikumu projektu („Kultūras darba VADĪTĀJS”, „Tiesas PADOMNIEKS”, „Dabasgāzes pārvades TEHNIĶIS”, „Pārtikas produktu un dzērienu LABORANTS”, „IZMEKLĒTĀJA PALĪGS (*valsts ieņēmumu un muitas jomā*)”, „INSPEKTORS (*valsts ieņēmumu un muitas jomā*)”, „Dzīvnieku barības ražošanas iekārtu OPERATORS”).Lai nodrošinātu Ministru kabineta 2017.gada 23.maija sēdes protokollēmuma (prot.Nr.27 11.§) 2.2.apakšpunktā dotā uzdevuma izpildi, kas nosaka Izglītības un zinātnes ministrijai sagatavot un izglītības un zinātnes ministram līdz 2017.gada 31.decembrim iesniegt noteiktā kārtībā Ministru kabineta noteikumu projektu par grozījumiem MK noteikumos Nr.733, Izglītības un zinātnes ministrija ar 2017.gada 25.septembra rīkojumu Nr.315 izveidoja darba grupu.Tika izstrādāts Ministru kabineta noteikumu projekts „Grozījumi Ministru kabineta 2009.gada 7.jūlija noteikumos Nr.733 „Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai un valsts nodevu par valsts valodas prasmes pārbaudi””, kurā paredzēts noteikt valsts valodas prasmes līmeni Profesiju klasifikatorā iekļautajām profesiju grupām nevis profesijām.Tādējādi, aktualizējot Profesiju klasifikatoru, nevajadzētu vienlaikus izstrādāt grozījumus MK noteikumos Nr.733. |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Izglītības un zinātnes ministrijai jāizpilda Ministru kabineta 2017.gada 23.maija sēdes protokollēmuma (prot.Nr.27 11.§) 2.2.apakšpunktā dotais uzdevums un jāvirza uz Ministru kabinetu darba grupas izstrādātais šis sadaļas 1.punktā minētais noteikumu projekts.Izglītības un zinātnes ministrija, pamatojoties uz Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 73.1. un 111.7.apakšpunktu, ir izstrādājusi Ministru kabineta sēdes protokollēmuma „Par Ministru kabineta 2017.gada 23.maija sēdes protokollēmuma (Nr.27 11.§) „Noteikumu projekts „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām”” 2.2.apakšpunktā dotā uzdevuma izpildi” projektu, kurā lūdz pagarināt Ministru kabineta 2017.gada 23.maija sēdes protokollēmuma (prot. Nr.27 11.§) 2.2.punktā dotā uzdevuma izpildes termiņu līdz 2018.gada 2.jūlijam. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar MK noteikumiem Nr. 264 biedrības un nodibinājumi (nevalstiskās organizācijas), valsts un pašvaldību iestādes, kā arī komersanti var sniegt priekšlikumus Profesiju klasifikatora aktualizēšanai. Saņemtie priekšlikumi aprakstīti anotācijas pielikumā tabulas veidā.Noteikumu projekts 2017.gada 16.oktobrī tika publicēts Labklājības ministrijas mājas lapā, adrese:<http://www.lm.gov.lv/text/1789> un Valsts kancelejas mājas lapā, adrese: <http://mk.gov.lv/content/ministru-kabineta-diskusiju-dokumenti>,lūdzot sniegt priekšlikumus par projektu **līdz 2017.gada 1.novembrim.**Noteikumi pēc to pieņemšanas tiks publicēti oficiālajā izdevumā „Latvijas Vēstnesis”, kā arī portālā [www.likumi.lv](http://www.likumi.lv).Par noteikumiem tiks sagatavota preses relīze, kas tiks nosūtīta medijiem un Labklājības ministrijas mājas lapā (adrese: <http://www.lm.gov.lv/text/80>) tiks aktualizēta informācija par Profesiju klasifikatoru (t.sk., Profesiju klasifikatora lietošanas metodiskie norādījumi ar piemēriem) un aktualizēta Profesiju klasifikatora programmatūra. |
| 2. | Sabiedrības līdzdalība projekta izstrādē | Individuālie sabiedrības locekļu vērtējumi līdz 2017.gada 1.novembrim par noteikumu projektu netika saņemti. |
| 3. | Sabiedrības līdzdalības rezultāti |
| 4. | Cita informācija. | Pēc noteikumu pieņemšanas Ministru kabinetā Labklājības ministrija papildus sniegs informāciju par aktualizēto Profesiju klasifikatoru tuvākajā Nacionālās trīspusējās sadarbības padomes Profesionālās izglītības un nodarbinātības trīspusējās sadarbības apakšpadomes sēdē. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta normu ievērošanu darba tiesisko attiecību jomā uzraudzīs Labklājības ministrijas padotības iestāde Valsts darba inspekcija, bet darba ņēmēju profesiju nosaukumu norādīšanu ziņās par darba ņēmējiem – Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija. | Nav. |

Labklājības ministrs J.Reirs

Labklājības ministrijas valsts sekretārs I.Alliks

05.02.2018. 11:52

1701

A.Liepiņa,

67021519, Aina.Liepina@lm.gov.lv